Z á p i s n i c a
					        č. 8
					
zo zasadnutia Komisie sociálnych vecí a bývania Miestneho zastupiteľstva mestskej časti Bratislava - Nové Mesto, konaného dňa 20. 10. 2014.

Prítomní : podľa prezenčnej listiny.
 
P r o g r a m :
1. O t v o r e n i e.
2. Kontrola plnenia úloh vyplývajúcich z uznesení MR a MZ MČ BNM a Komisie SVaB
3. Prerokovanie materiálov na zasadnutie MR dňa 28. 10. 2014  
4. Prerokovanie materiálov z odd. správy bytov, nebytových priestorov a vnútornej správy 
5. Prerokovanie žiadostí o poskytnutie jednorazových finančných výpomocí 
6. Rôzne.

K bodu č. 1
Zasadnutie komisie otvoril a prítomných privítal predseda komisie Ing. Martin Bartoš.         Privítal aj p. Andrášikovú, z oddelenia pre SBaNP a VS. Ing. Bartoš uviedol program rokovania komisie podľa pozvánky, s ktorým členovia súhlasili. Hlasovanie: prítomní:5,      za: 5.

K bodu č. 2
Kontrola plnenia uznesení komisie a MZ MČ BNM.
Pre komisiu nevyplynuli žiadne úlohy.
Kontrola plnenia úloh z predchádzajúceho zasadnutia komisie - informácia v bode č. 4.

K bodu č. 3 
a/ Návrh investičných akcií Mestskej časti Bratislava – Nové Mesto na rok 2015
Uznesenie č.8/3a
Komisia prerokovala predložený materiál a tento vzala na vedomie.
Hlasovanie :	prítomní :	7
		za :		7

b/ Návrh na schválenie prípadu hodného osobitného zreteľa týkajúceho sa zmeny nájomcu Futbalového klubu BCT Bratislava, občianske združenie, so sídlom Páričkova 22, 821 08 Bratislava, IČO: 30 791 341, prostredníctvom dohody o postúpení práv          a povinností
Uznesenie č.8/3b
Komisia prerokovala predložený návrh a vzhľadom na nejasnosti v Dohode o postúpení práv a povinností (podľa ktorého § občianskeho zákonníka sa dohoda uzatvára, či sa môže aplikovať obchodný zákonník, priložiť zmluvu o nájme). Komisia žiada doložiť stanovisko právnej skupiny.
Hlasovanie :	prítomní :	6
		za :		6

c/ Návrh Operačného plánu zimnej údržby komunikácií III. a IV. kategórie, peších komunikácií a verejných priestranstiev na zimné obdobie 2014/2015 
Uznesenie č.8/3c
Komisia prerokovala predložený materiál pričom konštatovala, že je v ňom citovaný už neplatný zákon o cestnej doprave. Komisia žiada uviesť súčasne platný právny predpis a doplniť stanovisko právnej skupiny.  
Hlasovanie :	prítomní :	6
		za :		6

d/ Informácia o vyhodnotení letnej sezóny 2014 v areáli Kuchajda 
Uznesenie č.8/3d
Komisia prerokovala predloženú informáciu a túto vzala na vedomie.
Hlasovanie :	prítomní :	6
		za :		6

e/ Návrh časového harmonogramu zasadnutí MR, MZ a Komisií MZ MČ BNM na rok 2015. 
Uznesenie č.8/3e
Komisia prerokovala predložený materiál a tento vzala na vedomie.
Hlasovanie :	prítomní :	6
		za :		6

f/ Plán kontrolnej činnosti Útvaru miestneho kontrolóra MČ B-NM na I. polrok 2015. 
Uznesenie č.8/3f
Komisia prerokovala predložený materiál a na podnet JUDr. Korčeka, z dôvodu voľby nového kontrolóra v roku 2015 a dôležitosť kontroly na oddelení uvedenom pod bodom č. 1, žiada vymeniť body 1 a 4.
Hlasovanie :	prítomní :	6
		za :		6
g/ Návrh rozpočtu Mestskej časti Bratislava – Nové Mesto na roky 2015 – 2017
Uznesenie č.8/3e
Komisia predložený materiál vzala na vedomie.
Hlasovanie :	prítomní :	6
		za :		6

K bodu č. 4
1/ L. O., Bojnická 25 – žiadal o predĺženie nájomnej zmluvy k bytu. Komisia                odporučila predĺžiť nájom na 2 roky s notárskou zápisnicou na svojom zasadnutí dňa           22. 9. 2014. Menovaný ešte nepodpísal notársku zápisnicu.  
2/ Zoznam neplatičov k 30. 9. 2014 – oddelenie pre správu bytov, nebytových priestorov a vnútornej správy predložilo na rokovanie komisie zoznam 59 neplatičov. Z celkového počtu neplatičov 13 má nedoplatok nad 500,- €, z toho 7 z Bojnickej ul. Oddelenie majetkové a správy majetku sústavne sleduje a vymáha pohľadávky od dlžníkov.   
3/ B. P., Dvory nad Žitavou - žiadal o poskytnutie bytu. Komisia odporučila poskytnúť ubytovanie na Bojnickej č. 23/43 po p. P., na obdobie výkonu zamestnania. Pani Andrášiková informovala komisiu, že poskytnutie bytu bolo odsúhlasené miestnym zastupiteľstvom a pripravuje sa zmluva o nájme. 
4/ D. P., Bernolákovo – žiadal o poskytnutie bytu, ako zamestnanec miestneho úradu. Komisia odporučila riešiť žiadosť poskytnutím ubytovania na Bojnickej č. 23/33 po p. H.      na obdobie výkonu povolania dňa 17. 3. 2014. Súhlas na nájom bytu nie je zatiaľ podpísaný.  
5/ H. S., Halašova 36 – žiadala o poskytnutie bytu. Komisia odporučila riešiť žiadosť poskytnutím bytu na Bojnickej č. 19/15 po p. V. na 2 roky s notárskou zápisnicou dňa           17. 3. 2014. Súhlas na nájom bytu nie je podpísaný.
6/ S. J., Bojnická 25 – žiadal o prechod práva nájmu po zomrelej matke H. S.. Komisia súhlasila s prechodom práva nájmu na svojom zasadnutí dňa 22. 9. 2014. 
7/ B. A., Riazanská 56 – urgentne žiada o riešenie bytovej situácie poskytnutím bytu            na Bojnickej ul. z vážnych rodinných dôvodov, pretože súd má určiť zverenie 9 ročnej dcéry do starostlivosti jedného z rodičov, z ktorých otec je vlastníkom bytu a matka býva s dcérou na ubytovni na dobu určitú. Komisia prerokovala žiadosť menovanej a odporučila riešiť poskytnutím bytu na Bojnickej č. 19/15 po p. V. Hlasovanie : prítomní: 6, za: 6.
8/ J. J., Bojnická 23 – na rokovanie komisie bola predložená žiadosť o riešenie nadmernej vlhkosti v uvedenom byte, ktorý už nie je obývania schopný. Stanovisko oddelenia VaI,SB,NPaVS na základe vykonanej obhliadky bytu potvrdzuje, že byt nie je obývania schopný. Na základe uvedených skutočností komisia odporučila poskytnúť p. J. náhradný byt č. 33 v tom istom bytovom dome č. 23 po p. Hlavatej. Hlasovanie : prítomní: 6, za: 6. 
9/ Informácia o prevode vlastníctva bytov Športová č. 1/28 a Račianska č. 61/23. Na rokovanie komisie bola predložená informácia o prevode uvedených bytov do vlastníctva v súlade so zákonom č. 182/1993 Z. z. o vlastníctve bytov a nebytových priestorov v znení neskorších zmien. P. Andrášiková  informovala komisiu o pripravovanom prevode ďalšieho  bytu na Račianskej č. 91/25.
Uznesenie č.8/4
Komisia prerokovala predložený materiál a informáciu a tieto vzala na vedomie.
Hlasovanie :	prítomní :	6
		za :		6

K bodu č. 5
1/ I. R., Račianska 101 – žiada na zakúpenie liekov a úhradu za ubytovanie. Komisia prerokovala predloženú žiadosť a odporučila poskytnúť 100,- €. Hlasovanie : prítomní: 6,     za: 6.

K bodu č. 6
1/ JUDr. Korček informoval komisiu o zistení, že niektorí obyvatelia našej mestskej časti    sú členmi viacerých Denných centier a využívajú príspevky na akcie vo viacerých DC.             Na základe toho navrhol upraviť Štatút DC v našej mestskej časti tak, aby člen DC, obyvateľ s trvalým bydliskom v našej mestskej časti, mohol byť členom iba v jednom DC.                   Po odsúhlasení úpravy odporučil zverejniť informáciu na webovej stránke mestskej časti. 
Uznesenie č. 8/6
Komisia prerokovala návrh JUDr. Korčeka a súhlasila s jeho realizáciou. Hlasovanie: prítomní: 7, za: 7.  
   
2/ Ing. Bartoš, predseda komisie, informoval o nasledujúcom zasadnutí,  ktoré  bude dňa        19. 11. 2014 a požiadal prítomných, aby sa zúčastnili na tomto rokovaní, pretože je potrebné odsúhlasiť poskytnutie jednorazových finančných výpomoci k Vianociam 2014 pre sociálne slabších obyvateľov našej mestskej časti. Súčasne im poďakoval za aktívnu účasť                  na rokovaní. 

									   Ing. Martin Bartoš
									predseda  komisie v. r. 
Zapísala : Janovičová